**REFERAT – STYREMØTE 8. JANUAR 2019**

**Møtested:** Hotel Scandic, Hønefoss

**Tilstede:** Willy Hauge, Ragnvald Lien, Bjørn Olav Solberg (SAK 3), Magnar Ågotnes, Arne Broberg

**Forfall:** Jan Helge Østlund, Endre Erlandsen, Hanne Sommerstad, Bjørn Solhjem

**Møteleder:** PresidentWilly Hauge

**Referent:** Sekretær Ragnvald Lien

**Møtereferat sendes** (efter godkjenning):

* Webmaster Harald Bjørgo

**Saker:**

1. **Lokale til klubbmøter**

Prisen på leie av møterom Scandic Hønefoss er i 2019 kr 1000,- per møte + kr 25,- for kaffe per person. Antallet skal oppgis i resepsjonen etter hvert møte. Prisen er en økning sammenlignet med 2018 da prisen var kr 600,- per møte inklusive kaffe. Styret diskuterte alternativer, både for møtested og inndekning av utgifter til møtelokalet.

**Vedtak:**

**Det er ønskelig å opprettholde Scandic Hønefoss som møtested. Styret foreslår at det budsjetteres med kr 50,- per vinlodd fra kommende rotary-år. Sekretæren oppgir antallet deltakere i resepsjonen ved møteslutt. Presidenten melder vedtaket til HRRK.**

1. **RLI (Rotary Leadership Institute)**

Kursdatoer er lørdagene 9.2, 30.3 og 27.4.19 kl. 09–16 på Rotary-huset Ihleveien 6, Kløfta. Kursavgiften er estimert til kr. 300,- per deltaker per kursdag. Hver klubb kan delta med to deltakere.

Styret ønsker å prioritere nye medlemmer. Tove Mjøen Eilertsen og Svein Berg er blant de sist opptatte. Hans Petter Karlsen er ikke så aktuell siden han har vært medlem tidligere. Svein Tore Paulsen er også interessert.

**Vedtak:**

**Presidenten forespør aktuelle medlemmer. Kursavgift og reiseutgifter tilsvarende kr 2,50 per km dekkes av klubben. Vi forutsetter samkjøring dersom flere deltar.**

1. **Kandidater til RYLA**

Seminaret avholdes 5.-7. april 2019 på Radisson Blu Hotel Alna, Tevlingveien 21, Oslo. Påmeldingsfrist 1. februar. Det er to kandidater:

1. Martine Johnsrud, født 1991. Personlig trener HQ treningssenter.
2. Emil Andre Larsen, født 1991. Starter butikk med ølsalg og lokalt bryggeri.

**Vedtak:**

**Styret prioriterer Emil Andre Larsen. Bjørn Olav kontakter kandidaten og melder på innen fristen. Presidenten melder vedtaket til president HRRK.**